open-index/open-wikipedia-markdown huggingface dataset:
Kajsa Dandenell

**Kajsa Dandenell** (født 1. oktober 1963 i Nyköping i Sverige) er en tidligere svensk barneskuespiller. Hun fikk som to-åring rollen som Skrållan i den populære svenske familieserien *[[Saltkråkan]]* fordi hun var vant med hunder og ikke var redd for hunden som i serien ble kalt Båtsman. Fjersynsserien ble første gang sendt på NRK i 1965.

Ifølge IMDB har Kajsa Dandenell to barn og lever på Visingsö. Hun forteller at hun ikke husker noe av innspillingene og senere har hatt jobb som resepsjonist.

## Filmografi
* 1965:  *[[Tjorven och Skrållan]]* – Skrållan Malm
* 1966:  *[[ Tjorven och Mysak]]* – Skrållan
* 1967:  *[[ Skrållan, Ruskprick och Knorrhane]]* – Skrållan Malm 
* 1985:  *[[Pelle Svanslös i Amerikatt (film)]]*
* 1981:  *[[Pelle Svanslös (film)]]*

## Referanser


## Eksterne lenker
*
George Sapsford

**George Douglas Sapsford** (født 10. mars 1896 i Manchester, død 17. oktober 1970) var en engelsk fotballspiller. Han spilte for Clarendon, Manchester United, Preston North End og Southport.

Han kom til Manchester United fra Clarendon i april 1919. Han debuterte 26. april 1920 mot Notts County. Han spilte til sammen 53 kamper og scora 17 mål til han forlot klubben til fordel for Preston i mai 1922. Han avslutta karrieren i Southport.

## Eksterne lenker
*MUFCInfo.com profil
Ecuadors kvinnelandslag i fotball

**Ecuadors kvinnelandslag i fotball** representerer Ecuador i internasjonal fotball. På FIFAs verdensranking for kvinner er Ecuador regnet som Sør-Amerikas tredje beste lag per desember 2008.

Ecuador var med på sitt første Søramerikamesterskap i 1995. Ecuador greide seg tålelig og fikk en 4.-plass av fem lag. De var bak Chile på målforskjell, men godt bak Argentina og Brasil. i 1998 gikk det litt bedre. På grunn av øk interesse, var søramerikamesterskapet omgjort til to puljer der vinner og nummer to kom til semifinale. Ecuador kom videre i sin gruppe sammen med Argentina. I semifinalen møtte Ecuador Brasil, som var ustoppelige i denne turneringen. Brasil vant komfotabelt 11-0. Ecuador møtte Peru i bronsefinalen, og tapte på straffespark. I 2003 kom ikke Ecuador videre fra sin innledende pulje på grunn av målforskjell. Heller ikke i 2006 kom de videre, etter at de tapte siste gruppespillsmatch mot Uruguay med ett mål.

## Tropp
En 25-mannstropp ble annonsert den 24. april 2015. Den endelige spillertroppen ble offentliggjort den 15. mai 2015.

Trener: Vanessa Arauz (født 5. februar 1989, 26 år), 

## Referanser


## Se også
Anton Newcombe

**Anton Alfred Newcombe** (født 29. august 1967 i Newport Beach i California) er en amerikansk artist, gitarist, låtskriver og sanger. 

Newcombe spiller i bandet The Brian Jonestown Massacre, som er kjent fra dokumentaren DIG!.  Han har opptrådt siden 1990. 

Det sies han kan spille på over 80 ulike instrumenter, fra sekkepipe til sitar.

## Referanser


## Eksterne lenker
* 
*
Arena Larvik

**Arena Larvik**, av sponsorgrunner kalt **Jotron Arena Larvik**, er en idrettshall i Larvik som ble offisiell åpnet 18. september 2009. Hallen er bygget i samarbeid mellom Larvik kommune og Vestfold fylkeskommune i forbindelse med den nye videregående skolen i Larvik, Thor Heyerdahl videregående skole. Arena Larvik er hjemmearena for Larvik Håndballklubb fra sesongen 2009-10. I 2010 ble det spilt innledende runder i Håndball-EM for damer i Arena Larvik.

## Eksterne lenker
* Arena Larviks hjemmeside
* Hjemmeside "''Women's EURO 2010''"
Matt Hollywood

**Matt Hollywood** (født 1973 i Syracuse i New York) er en amerikansk gitarist, låtskriver og vokalist. Han volste opp i Ventura, California og bor nå i North Portland i Oregon.

Matt Hollywood er mest kjent fra bandet The Brian Jonestown Massacre ved en periode 1990–1999. Han sluttet i bandet etter at Anton Newcombe sang hans sang under en BJM konsert i 1999.

## Eksterne lenker
*
Joel Gion

**Joel Gion** (født 1970) er en amerikansk musiker. Han er mest kjent som tamburinspiller i bandet the brian jonestown massacre. Han er også en slags frontfigur, og han finnes på forsiden av noen av albumene til bjm.

## Eksterne lenker
* 
*
FIS-cupen i skihopping

**FIS-cupen** er en internasjonal årlig sammenlagtturnering i skihopping som blir arrangert av det internasjonale skiforbundet (FIS). Den er den tredje beste sammenlagtturneringen (etter verdenscupen og kontinentalcupen).

FIS-cupen for menn blir iblant kalt «C-verdenscup». Dette er imidlertid en noe upresis betegnelse, siden hoppere kan veksle mellom FIS-cupen og kontinentalcupen (og i prinsippet verdenscupen) underveis i sesongen. De fleste av deltakerne i FIS-cupen er yngre hoppere som samler erfaring og prøver å bli tatt ut til å hoppe kontinentalcup og verdenscup. Enkelte hoppere i FIS-cupen er fra land som er mindre meritterte innen skihopping, som f.eks USA, Canada, Bulgaria, Estland, Romania og Ungarn.

Både renn på plast i sommerhalvåret og på snø i vinterhalvåret er del av FIS-cupen. Både før og etter at FIS-cupen ble opprettet, er det blitt arrangert såkalte FIS-renn, enkeltstående renn der det ikke blir regnet noen sammenlagt poengsum gjennom sesongen.

## Vinnere av FIS-cupen
### Menn

### Kvinner

## Kilder
*FIS: Cup standings (besøkt 27. juni 2017)
*Adam Kwieciński: Hoppresultater (besøkt 26. juni 2017)
FA-cupen 1873/74

**FA-cupen 1873/74** var den tredje sesongen av FA-cupen. 28 lag var med, men fem av lagene spilte aldri en kamp. Oxford University vant finalen 2&ndash;0 over Royal Engineers. 

## Rundene

### Første runde

#### Omkamper

### Andre Runde

#### Omkamper

### Tredje runde

#### Omkamp

### Semifinaler

### Finale

## Referanser
Milorg (Vreid-album)

***Milorg*** er det fjerde studioalbumet til det norske black metal-bandet Vreid.

## Sporliste
# «Alarm» (9:11)  
# «Disciplined» (4:20)  
# «Speak Goddamnit» (5:33)  
# «Blucher» (4:48)  
# «Blucher Pt. ll» (3:20)  
# «Heroes&Villains» (4:14)  
# «Argumentum Ex Silentio» (3:21)  
# «Milorg» (6:22)

## Kilder
*Milorg fra Encyclopaedia Metallum
Theophiel Verbist

**Theophiel Verbist** (født 12. juni 1823 i Antwerpen i Belgia, død 23. februar 1868 i Lao-Hu-Kou i Mongolia) var katolsk prest, kinamisjonær, sinolog, og stifter av den belgiskbaserte misjonsordenen kongregasjonen for Maria uplettede hjerte (C.I.C.M., fra det latinske navn *Congregatio Immaculati Cordis Mariae*).

Han begynte som barn på en skole drevet av jesuittene, og fortsatte på juniorseminaret i Mechelen. Han ble presteviet 18. september 1847 av kardinal Sterckx, erkebiskop av Mechelen. 

Ordensstiftelsen av hans belgiske misjonsorden fant sted i kongregasjonen for Maria uplettede hjerte 1862 i Scheut, ved Anderlecht. Den hadde som formål å forkynne kristendommen primært i Kina og ellers i Øst-Asia.

I 1865 forlot han Belgia og dro til Indre Mongolia i Kina sammen med tre andre prester, de belgiske Aloïs Van Segvelt (1826–1867) og Frans Vranckx (1830–1911) og nederlenderen Ferdinand Hamer (1840–1900). Tre år etter døde han av tyfus. 

## Referanser


## Eksterne lenker
*
9A-91

**9A-91** er et kompakt russisk automatgevær.

Det var opprinnelig tenkt som en del av A-91 familien med kompaktvåpen, men ble skilt ut og laget i et begrenset antall. Geværet brukes av russiske politistyrker og ble designet i 1991 og produsert på Tula våpenfabrikk fra 1994. Den er gassoperert med roterende sluttstykke, har glidestykke av stål og forgrep og pistolgrep av polymer. Den har omstiller på venstre side mellom enkeltskudd og fullautomatisk ild. Geværet bruker patroner i det russiske kaliberet 9 x 39 mm.

## Eksterne lenker
* A-91 Compact Assault Rifle
* 9A-91 Compact Assault Rifle
* 9A-91 Compact Assault Rifle
Tamburin

**Tamburin** er et rytmeinstrument som ligner litt på en tromme, men som har noen små cymbaler på sidene. Disse lager en raslende bjelleklang. Tamburinen finnes med eller uten skinn og blir brukt til å slå på og å riste med, og den finnes i ulike størrelser. Den passer til rytmisk akkompagnement og improvisasjon. 

Instrumentet er omtalt i Det gamle testamente i Bibelen. Oversettelsene varierer noe, men i den engelske oversettelsen er tambourine omtalt 16 ulike steder. En av oversettelsene til norsk er håndtromme om det samme instrumentet, for eksempel i Salme 81, 3, hvor det heter: 

*La sangen stige og håndtrommer lyde
        til vakre toner fra lyre og harpe!*


## Referanser


## Eksterne lenker
* 
*
Congregatio Immaculati Cordis Mariae

**Congregatio Immaculati Cordis Mariae, C.I.C.M.**, er en katolsk mannlig misjonskongregasjon. 

Kongregasjonen ble opprettet i Scheut, en forstad til Brussel i Belgia i 1862, av den belgiske sekularpresten Theophiel Verbist. Den endelige pavelige anerkjennelse ble gitt av pave Leo XIII den 20. juli 1900. Den offisielle kirkelige ordenskarakteristikk viser til en spiritualitet der en særlig andakt til Marias uplettede unnfangelse står sterkt. 

I hovedfeltet for apostolatet stod fra begynnelsen av misjonen i Det store Qingriket (Kina). Senere tilkom misjonsoppdrag mange andre steder i verden. Kongregasjonen vokste seg raskt sterk. 

## Litteratur
* Louis Morel: *Nos martyrs de Chine*, Bruxelles, 1961
## Eksterne lenker
* 
* Congregatio Immaculati Cordis Mariae – hjemmeside
Underlydshastighet

**Underlydshastighet** vil si at noe beveger seg saktere enn lydens hastighet, det vil si under omtrent 340 meter pr sekund eller 1224 km/t. Lydens hastighet i luft varierer med trykk, temperatur og luftfuktighet.

Brukes blant annet på ammunisjon, da slik ammunisjon brukes til lyddempede våpen da de ikke lager smell når de bryter lydmuren.

Vanlige fly er konstruert for å gå med høy underlydshastighet, da dette gir mindre luftmotstand og dermed bedre drivstofføkonomi.

## Se også
* Lydmuren
* Overlydshastighet
* Lydens hastighet
VM i fotball for kvinner 1999 kvalifisering

**Kvalifiseringen til [[VM i fotball for kvinner 1999]]** hadde 67 deltakende land som kjempet om 15 plasser (USA var garantert plass som vertsnasjon). Antallet deltakere var økt med fire lag fra sist VM. Plassene var fordelt mellom verdensdelene slik:
**Afrika** (CAF): 2 plasser (én plass mer enn i 1995).
**Asia** (AFC): 3 plasser (én plass mer enn i 1995).
**Europa** (UEFA): 6 plasser (to plasser mer enn i 1995).
**Nord- og Mellom-Amerika og De karibiske øyer** (CONCACAF): 1 plass.
**Sør-Amerika** (CONMEBOL): 1 plass.
**Oseania** (OFC): 1 plass.

I tillegg ville to lag i de to amerikanske gruppene, et fra hvert forbund, møtes til kvalifisering for den sisteplassen. 

## Kvalifiseringene
### Afrika
De to finalistene i Afrikamesterskapet kvalifiserte seg til VM. De to finalistene var
 '''Nigeria''' og  '''Ghana'''. Dette var Nigerias tredje og Ghanas første VM.

### Asia
Plassene var forutbestemt å gå til de to finalistene i Asiamesterskapet i 1997 og til bronsefinalevinneren. 
 '''Kina''' og  '''Nord-Korea''' var finalistene, mens 
 '''Japan''' vant bronsefinalen.
Dette var Kinas og Japans tredje og Nord-Koreas første VM.

### Europa
: *For Europas kvalifisering i detalj, se [[VM i fotball for kvinner 1999 kvalifisering UEFA]]*
For første gang var VM-kvalifiseringen uavhengig av resultatene i EM. Det ble arrangert en egen kvalifisering for de av de europeiske landslagene som hadde kvalifisert seg til klasse A. Det var tilsammen 16 lag fordelt i fire grupper med fire lag som kjempet om 6 plasser. De fire vinnerne kvalifiserte seg direkte, mens de fire nummer to-lagene spilte om de to siste plassene.
 '''Sverige''',
 '''Italia''',
 '''Norge''' og
 '''Danmark''' var gruppevinnerne, mens
 '''Tyskland''' og
 '''Russland''' vant omspillet.

### Nord- og Mellom-Amerika og De karibiske øyer
Vinneren av CONCACAFs Nordamerikamesterskap var sikret plass i VM. Nummer to skulle spille mot nummer to i CONMEBOLs Sør-Amerikamesterskap. Vinneren av Nordamerikamesterskapet ble 
 '''Canada'''.
Det var Canadas andre VM.

### Sør-Amerika
Vinneren av CONMEBOLs Sør-Amerikamesterskap var sikret plass i VM. Nummer to skulle spille mot nummer to i CONCACAFs Nordamerikamesterskap. Vinneren av Sør-Amerikamesterskapet ble 
 '''Brasil'''.
Det var Brasils tredje VM.

### Omspillet
Nummer to i CONCACAFs Nordamerikamesterskap møtte nummer to i CONMEBOLs Sør-Amerikamesterskap til kamp om den sisteplassen:
 '''Mexico''' slo  Argentina 6-3 over to kamper.
Det var Mexicos første VM.

### Oseania
Vinneren av Oseaniamesterskapet 1998 var sikret plass i VM. Vinneren var 
 '''Australia'''.
Det var Australias andre VM.

## Noter
Jeffrey Davies

**Jeffrey Davies** (født 1967 i Washington D.C.) er en amerikansk musiker og gitarist. Han er mest kjent fra musikkgruppen The Brian Jonestown Massacre, hvor han spilte fra 1992 til 1999. To år senere kom han igjen tilbake, og holdt på til 2003.

## Referanser
James Owen Sullivan

**James «Jimmy» Owen Sullivan** (1981–2009) også kjent under artistnavnet **«The Rev»**, var trommeslageren i metalcore-bandet Avenged Sevenfold.  Han var også vokalist nummer to i bandet, siden han hadde en del egne setninger han sang alene, spesielt på Albumet Avenged Sevenfold-som kom ut i 2007. 

«The Rev» var også med i et band prosjekt sammen med Synyster Gates som fortsatt eksisterer, men som guttene ikke har mye tid til siden Avenged Sevenfold har såpass stor suksess. Dette bandet kalles Pinkly Smooth og ble dannet i 2001.

Sanger hvor The Rev synger er: A Little Piece of Heaven, Afterlife, Almost Easy, Critical Acclaim, Seize The Day, Scream, Crossroads, Lost og koring med resten av bandet i bakgrunnen på mange sanger, pluss at han rakk akkurat å bli ferdig med sangen Fiction som han hadde laget selv der han spilte alle instrumenter og sang selv før han tok sitt steg mot «Eternal Rest» i slutten av 2009.

James Owen Sullivan ble funnet død i sitt hjem i Huntington Beach, California mandag den 28. desember 2009 klokken 13.00. Det ble først rapportert at hans dødsfall hadde skjedd under naturlige omstendigheter.

## Utstyr
The Rev spilte for det meste på et stort DWdrums sett, men brukte også et PDP sett 
under innspillingen av Avenged Sevenfold.
Han  brukte Pro Mark stikker
Sabian cymbaler
Evans trommeskinn

## Referanser


## Eksterne lenker
* 
* 
*
Waking the Fallen

***Waking the Fallen*** er Avenged Sevenfold sin andre plate, gitt ut på Hopeless Records. Kom ut den 26. august 2003. På dette albumet har M. Shadows (Vokalist) kuttet ut noe av «brølingen« («screaming»), som er en etablert sangteknikk innenfor metal- sjangeren. 

## Sporliste
# «Waking the Fallen» – 1:42
# «Unholy Confessions» – 4:43
# «Chapter Four» – 5:42
# «Remenissions» – 6:06
# «Desecrate Through Reverence» – 5:38
# «Eternal Rest» – 5:12
# «Second Heartbeat» – 7:07
# «Radiant Eclipse» – 6:09
# «I Won't See You Tonight Part 1» – 8:58
# «I Won't See You Tonight Part 2» – 4:44
# «Clairvoyant Disease» – 4:59
# «And All Things Will End» – 7:40

## Eksterne lenker
*
9 × 39 mm

**9 × 39 mm** er en russisk geværpatron.

Patronen går i underlydshastighet og er basert på 7,62 x 39 mm M43-patronen hvor en har åpnet halsen opp for å bruke et 9 mm-prosjektil. Hensikten var å lage en patron med underlydshastighet som har større rekkevidde, energi og gjennomtrengningsevne enn vanlige kaliber for håndvåpen. Patronen brukes både i automatvåpen og skarpskyttergevær og finnes som panserbrytende. 

Patronen brukes hovedsakelig av russiske spesialstyrker og spesialpoliti.

## Utvalgte versjoner
*SP-5
*SP-6
*PAB-9

## Utvalgte våpen som bruker kaliberet
*AS Val
*AK-9
*OTs-11 Tiss 
*OTs-14 Groza
*SR-3 Vikhr 
*9A-91
*VSS Vintorez 
*VSK-94 

## Se også
*Liste over patrontyper
* 5.6×39 mm

## Referanser
The Simple Life

***The Simple Life*** var en amerikansk Reality-TV-serie som ble sendt på amerikansk TV fra 2003 til 2007. 

Plottet i serien var at Paris Hilton og Nicole Richie, som er av overklassen, skulle ta seg arbeid og prøve ut hvordan det er å leve i arbeiderklassen. I den første sesongen bodde de med familien Leding i Arkansas i en måned, uten kredittkort, mobiltelefoner og annet som kunne lette hverdagen deres. Der måtte de prøve ut forskjellige yrker og kun leve av det de tjente. I sesong to reiste de rundt i USA i en rosa pick-up og tok seg arbeid hvor de enn kunne for å tjene penger til mat og bensin. Den tredje sesongen jobbet de som vikarer i forskjellige yrker, med kun vanlige busser som transportmiddel. I den fjerde sesongen var de vikarierende husmødre for forskjellige familier, da de skulle overta rollen som mor med husarbeid og barnepass og det som fulgte med. I den femte sesongen var jentene på leir i skogen og skulle lære om det enkle livet og hvordan overleve i villmarken.

De første tre sesongene ble sendt på Fox, og de siste to på E!. 

## Sesongoversikt

## Eksterne lenker
* 
*
Wade Robson’s Project: Dance Beats Vol. 1

***Wade Robson's Project: Dance Beats Vol. 1*** er Wade Robsons første album.

## Sporliste

Den meste musikken er fra MTV-showet «The Wade Robson Project» og fra turnéen til Britney Spears i 2001. Nr. 7, «I Question Mark» er fra kortfilmen *I?* fra 2005 som er skrevet og regissert av Wade Robson.
Ferdinand Hamer

**Ferdinandus Hubertus Hamer** (født 21. august 1840 i Nijmegen i Nederland, drept 23. juli 1900 i To Tsjeng i Indre Mongolia i Kina) var katolsk kinamisjonær og biskop som ble drept under bokseropprøret i Kina.

## Liv og virke
### Bakgrunn
Hamer  om fra Molenstraat i Nijmegen. Han gikk mellom 1853 og 1860 på det biskoppelige gutteseminar Kuilenburg i Culemborg og på presteseminaret Rijsenburg ved Driebergen. 

Han avla i 1864 som 23-åring sine evige løfter i Scheut-misjonærenes kongregasjon.

### Prest
Han ble presteviet den 10. august 1864.	

Hamer var med i den første gruppen på fire misjonsprester fra Scheut-misjonærene som ankom Indre Mongolia i Kina fra Belgia i 1875. Hans tre kolleger, deriblant kongregasjonens stifter, fader Theophiel Verbist, døde raskt av tyfus, og da var pater Hamer tilbake nesten alene, men med noen lekfolk til å hjelpe seg.   

Etterhvert gikk det bedre med språket og misjonsarbeidet.

### Biskop
Den 21. juni 1878 fikk han ansvar for det apostoliske vikariat Gansu, og ble bispeviet den 27. oktober samme år. I 1889 ble han forflyttet av paven til Det apostoliske vikariat Sørvest-Mongolia.

I 1899 brøt det antikristne bokseropprøret ut. I juli og august 1900 nådde det området der biskop Hamer hadde ansvaret for misjonene.

### Død
Den 23. juli ble han drept *[[in odium fidei]]*; tre pæler ble stilt sammen slik at de dannet en tripod, og utstyrt med en jernkrok øverst. Så ble biskopen avkledd og i stedet ikledd et bomullsklede og så dynket i olje. Han ble så hengt i et rep fra kroken etter føttene med hodet ned fra kroken. Så ble bomullskledet tent på. Det kom et skrekkelig smerteskrik, og noe etter var han død.

Han var ikke den eneste nederlandske misjonæren som ble drept av bokserne. Bokserne drepte også hans medbrødre prestene Joseph Dobbe, Gijsbertus Jaspers og Andreas Zijlmans.

## Referanser


## Litteratur
*Louis Morel: *Nos martyrs de Chine*, Bruxelles, 1961
* Biografisch Woordenboek van Nederland – biografi
* Harry Knipschild: *Soldaten van God; Nederlandse en Belgische priesters op missie in China in de negentiende eeuw*, uitgeverij Bert Bakker, 2007, paperback, 312 p. ISBN 9789035131934
* Harry Knipschild: *Ferdinand Hamer, 1840-1900, Missiepionier en martelaar in China*, Universiteit Leiden, 2005
Sounding the Seventh Trumpet

***Sounding the Seventh Trumpet*** er Avenged Sevenfold sitt første studioalbum, og har nokså markante forskjeller fra bandets senere album. Dette albumet er nesten bare skriking og har havnet under sjangeren metalcore. Albumet ble gitt ut den 31. januar 2001 gjennom Good Life Recordings, men ble utgitt på nytt den 19. mars 2002 gjennom Hopeless Records. På utgivelsen fra 2001 var ikke gitarist Synyster Gates med, fordi han hadde ikke blitt med i bandet enda, men på utgivelsen fra 2002 var han med på en sang, metallversjonen av «To End the Rapture». «To End the Rapture» var også på bandets 2001-utgivelse, men det var en roligere piano versjon uten Synyster Gates. Metallversjonen av «To End the Rapture» kan også bli funnet på EP-en Warmness on the Soul. Albumbildet fra 2001-utgivelsen er litt annerledes enn albumbildet fra 2002-utgivelsen.

## Sporliste
# «To End the Rapture» – 1:24
# «Turn the Other Way» – 5:37
# «Darkness Surrounding» – 4:49
# «The Art of Subconscious Illusion» – 3:46
# «We Come Out At Night» – 4:45
# «Lips of Deceit» – 4:09
# «Warmness on the Soul» – 4:20
# «An Epic of Time Wasted» – 4:19
# «Breaking Their Hold» – 1:12
# «Forgotten Faces» – 3:27
# «Thick and Thin» – 4:15
# «Streets» – 3:06
# «Shattered By Broken Dreams» – 7:04

## Personell
### Band
*M. Shadows – hovedvokaler, keyboard, akustisk gitar
*Zacky Vengeance – gitar, støttevokaler
*Dameon Ash – bass
*The Rev – trommer, støttevokaler, piano

### Annet personell
*Valary DiBenedetto – gjestevokaler på «The Art of Subconscious Illusion»
*Synyster Gates – gitar på metallversjonen av «To End the Rapture»
*Donnell Cameron – produsent sammen med resten av bandet

## Eksterne lenker
*
Ještěd-bakkene

**Ještěd-bakkene** er et skihoppanlegg ved fjellet Ještěd ved byen Liberec i Tsjekkia. Det har to hoppbakker med størrelse K120 (HS134) og K90 (HS100). (De to minste hoppbakkene med K50 og K14 ble revet i 2008.) Anlegget var arena for skihopping under ski-VM i 2009, og ble også brukt under junior-EM i 1976 og det europeiske ungdoms-OL 2011.

Den anerkjente bakkerekorden på snø i K120-bakken, Ještěd «A», er 139 meter, satt av Janne Ahonen (Finland) i verdenscupen i spesielt hopp 11. januar 2004. Eric Frenzel (Tyskland) hoppet 140,5 meter i verdenscupen i kombinert 17. februar 2008. På plast er bakkerekorden 143 meter, satt av Roman Koudelka (Tsjekkia) under det tsjekkiske mesterskapet 30. september 2008. Anerkjent bakkerekord på snø i K90-bakken, Ještěd «B», er 104,5 meter, satt av Harri Olli (Finland) i VM 21. februar 2009. Mats Berggaard (Norge) hoppet 114 meter i prøveomgangen foran det individuelle rennet under det europeiske ungdoms-OL 15. februar 2011. På plast er rekorden 107 meter, satt av Grzegorz Miętus (Polen) 30. september 2009.

## Historie
På begynnelsen av 1900-tallet var Liberec et sentrum for skiidrett, og alt på 1920-tallet fantes det flere hoppbakker ved byen. Ved det 1012 meter høye fjellet Ještěd ble det mellom 1966 og 1968 bygd et anlegg med to hoppbakker, K90 og K70, som delte slette. Foran junior-EM i 1976 ble bakkene ombygd, og det ble bygd et moderne dommertårn. På 1980-tallet ble det også bygd en mindre hoppbakke i anlegget, med K50. På denne tiden trakk internasjonale konkurranser i skihopping og kombinert store tilskuermengder til Ještěd. Verdenscuprenn i spesielt hopp har blitt arrangert med ujevne mellomrom i Ještěd-bakkene siden 1981.

I 1992 ble bakkene igjen ombygd, til moderne bakkeprofil. Senere ble det også bygd heis i anlegget. Foran ski-VM 2009 ble det bygd et nytt dommertårn, og anlegget fikk installert flomlys. Hoppbakkene fikk dessuten plastmatter, slik at de også kan brukes sommerstid. I tillegg ble tribuneanlegget og infrastrukturen rundt anlegget forbedret. Bakkeprofilen ble ikke endret foran VM, siden den allerede holdt moderne standard.

## Viktige renn
### Menn

### Kvinner

## Kilder
*Skisprungschanzen-Archiv: Liberec (Ještěd)
*FIS: Resultater

## Eksterne lenker
* Liberec 2009 – offisiell nettside for ski-VM 2009
Warmness on the Soul

***Warmness on The Soul*** er en EP av Avenged Sevenfold, gitt ut 8. august 2001. Ble utgitt med Good Life Recordings. De lagde denne EP-en mest for å representere sin nye gitarist, Synyster Gates, så dette var den første plata han var med på. Alle sangene på denne EP-en kan bli funnet på albumet *[[Sounding the Seventh Trumpet]]*.

## Sporliste
# «Warmness of the Soul» (singelversjon) – 4.20
# «Darkness Surrounding» – 4.50
# «We Come Out at Night» – 4.45
# «To End the Rapture» (heavy-metalversjon) – 1.20
# «Warmness on the Soul» (musikkvideo) – 4.46
VM i fotball for kvinner 1999 kvalifisering UEFA

Den europeiske delen av kvalifiseringen til VM i fotball for kvinner 1999 ble arrangert mellom 21. august 1997 og 11. oktober 1998. Det var første gangen det ble spilt kvalifisering til VM. Tidligere hadde resultatene av EM vært avgjørende.

## Inndeling
: *For klasse B, se [[VM i fotball for kvinner 1999 kvalifisering UEFA klasse B]]*
Inndelingen fulgte kvalifiseringen til EM i 1997. Dermed var de som var kvalifisert til å spille i klasse A etter den kvalifiseringen med på denne kvalifiseringen. Resten tilhørte klasse B, og måtte spille om opprykk til neste kvalifisering, til EM i 2001. 

De seksten lagene i klasse A ble delt inn i fire grupper, der vinnerne gikk direkte videre til VM, mens nummer to i de fire gruppene møttes to og to til kamp om de to siste plassene. Gruppevinnerne var 
 Sverige, 
 Italia, 
 Norge og
 Danmark.
I tillegg vant
 Tyskland og
 Russland

sine omspill og gikk videre til VM.

## Gruppespill

### Gruppe A

### Gruppe B

### Gruppe C

### Gruppe D

## Omspill

## Eksterne lenker

* Taballer og resultater ved RSSSF.com
Opstadfeltet

**Opstadfeltet** er et gravfelt i Sarpsborg kommune. De nordligste delene av feltet ligger oppe på toppen av raet, og hoveddelen av feltet strekker seg sørover og nedover den slake distalsiden av endemorenen. Adkomst til feltet er Opstadveien som går mellom Grålum og Greåker.

Feltet ble første gang beskrevet av Lorentz Diderik Klüwer i 1823. Den gang var gravfeltet betraktelig større enn det som er bevart i dag. I 1869 grov Anders Lorange ut seks hauger lengst sør i feltet. Fire av dem viste seg å være fra yngre jernalder. Nicolay Nicolaysen undersøkte ikke mindre enn 40 runde gravhauger, fem langhauger, to runde og to trekantede steinsetninger (treudder).

For å redde gravhauger fra å rase fullstendig ut i grustaket i vest, ble det i 1962 undersøkt tre hauger og en steinsetning. På 1970-tallet ble det gravet ut 16 hauger for utvidelse og utretting av Opstadveien, som går gjennom feltet.

I 2008 ble Opstadfeltet ryddet slik at det kom fram i lyset. Etter ryddingen ble feltet godt synlig fra Opstadveien.

Dette er et av de største gravfeltene i landet og består nå av rundt 150 gravhauger, tre steinsetninger, en rekke med bautasteiner og flere spor etter hulveier. Under overflaten er det også registrert flatmarksgraver og spor etter hus og åkre. Noen av de eldste kremasjonsgravene som er funnet i landet er herifra og er datert til rundt 1500 f.Kr. Arkeologiske undersøkelser har vist at feltet ble brukt som flatmarks gravfelt fra eldre bronsealder og fram til førromersk jernalder. De eldste haugbegravelsene ligge oppe på selve Raet, lengst nord i feltet, og skriver seg fra eldre romertid. Forøvrig er det funn gjennom alle senere perioder, helt ned i vikingtid.

## Eksterne lenker
* 
*
* Opstadfeltet hos Tune historielag
Norges Bank (Bergen)

**Norges Bank** i Bergen lå tidligere i bygningen på Vågsallmenningen 12. 

Bygningen fra 1845 er oppført i senempire-nyrenessanse etter stadskonduktør Ole Peter Riis Høeghs tegninger. Bygningen ble truet av påbygning i 1926, men dette ble frarådet da man anså bygget som ett av landets viktigste monumentalbygg fra denne perioden. Bankens interiører ble ombygd av arkitekt Schak Bull i 1926. Norges Banks avdelingskontor i Bergen ble nedlagt 2001.

Bygningen ble fredet av Riksantikvaren i 1986.

Bygningen på Vågsallmenning ble 1990 kjøpt av Bergen kommune. Galleri Format kunsthåndverk har disponert 1. etasje siden 1997.

## Referanser


## Eksterne lenker
* Bergen byleksikon på nett, om Norges Bank
*
Innbytter

**Innbytter** er et uttrykk mest brukt innen lagidrett. En innbytter er en spiller som ikke spiller fra start i en kamp, men blir byttet inn mot en av spillerne på banen underveis i kampen. Innbyttere har som oftest friske bein, og settes som regel innpå når noen av de andre spillerne blir slitne eller skadet.

## Superinbytter
Enkelte spillere har fått stempelet *superinnbytter*, mest kjent er kanskje Ole Gunnar Solskjær, som blant annet scoret fire mål på 12 minutter som innbytter i 8–1-seieren borte mot Nottingham Forest og avgjorde Mesterligafinalen i 1999 som innbytter.

## Referanser
Ještěd

**Ještěd** (tysk: *Jeschken*) er den høyeste fjelltoppen i fjellkjeden Ještěd-Kozákov nær Liberec i Tsjekkia. Bydelen Dolní Hanychov i Liberec ligger like nedenfor fjellet, som har en høyde på 1&nbsp;012 meter. På toppen står et TV-tårn, som kan nås med en taubane. I tårnet er det også en restaurant og hotell. Fjellet har også et skisenter.


Jested.jpg|Ještěd med TV-tårnet.
Ještěd, horní stanice lanové dráhy.jpg|Utsikt over Liberec fra kabelbanen opp til Ještěd.
Liberec - ulice 5. května.JPG|Ještěd sett fra en gate i Liberec.


## Se også
* Ještěd-bakkene – arena for skihopping under ski-VM i 2009

## Referanser


## Eksterne lenker
*
Hellas under Sommer-OL 1896

**Hellas under Sommer-OL 1896**. Ethundresekstini utøvere fra Hellas, alle menn, deltok i ni sporter under de første moderne olympiske leker 1896 i Athen. Hellas kom på andreplass med medaljefordelingen ti gull-, atten sølv- og nitten bronsemedaljer. 

## Medaljer

Det ble ikke delt ut gull-, sølv- og bronsemedaljer under Sommer-OL 1896 i Athen. Vinneren fikk sølvmedalje og den som kom på andreplass fikk bronse. Det var først under Sommer-OL 1904 det ble utdelt medaljer til de tre beste, men IOC har med tilbakevirkende kraft besluttet at medaljefordelingen også gjelder for de olympiske leker 1896 i Athen og 1900 i Paris

## Medaljevinnerne

## Eksterne lenker
* Resultater og profilside  på sports-reference.com
Nina Furu

Nina Furu (født 1962) er en norsk journalist, forfatter og kursleder. 

Furu har arbeidet med norske nettsider siden 1995, var nettredaktør for magasinene *[[Det Nye]]* og *[[Foreldre & Barn]]*, og senere redaktør for portalsatsingen til Orkla Media, Hjemmet Mortensen og Egmont; Hjemmenett (1997–2001).

Furu har også vært største eier, kursleder og fagansvarlig i Webgruppen AS, senere KnowHouse AS, som leverer kurs i webkommunikasjon og digital marketing til profesjonelle i norske bedrifter og etater. Selskapet leverte også internasjonale sertifiseringskurs i digital marketing fra Digital Marketing Institute. 

I dag driver Nina Furu selvstendig virksomhet som kursleder, foredragsholder og forfatter. 

## Bakgrunn
Nina Furu er vokst opp på Ammerud i Oslo. Hun er utdannet ved Oslo katedralskole, og har eksamen i sosiologi og psykologi fra Universitetet i Oslo. Etter noen år som lærer, skrev hun jevnlig i publikasjonene *[[Digi.no]]*, *Det Nye*, *[[Allers]]* og *[[Dine Penger]]*.

I 1995 startet hun Barnesiden, et av Norges første nettsteder for barn og startet også den beslektede Ungdomssiden før denne ble innlemmet i Doktor Online. Furu ble da nettredaktør i flere Hjemmet Mortensen-magasiner, og ble ansatt som redaktør i portalsatsningen Hjemmenett da denne ble etablert.

Etter den såkalte dotcom-døden, der Hjemmenett ble avviklet, gikk Furu over til å drive opplæring i nett og nettkommunikasjon. Nettredaktørskolen etablerte hun i 2003, først som en del av kursavdelingen ved Westerdals School of Communication, og siden 2007 som selvstendig kurstilbud i regi av Furus selskap Webgruppen/KnowHouse. Nettredaktørskolen drives nå videre av Nina Furu selvstendig.

Foruten å holde kurs og foredrag, skriver Furu fagbøker om sitt felt og rådgir flere større selskaper om digital markedsføring og webkommunikasjon.

Furu er gift med Jakob Thyness, som også var medeier i Webgruppen/KnowHouse.

## Publikasjoner
Furu har utgitt bøkene *I Arbeid* (Schibsted, 1993), *Redigering for Web* (Høyskoleforlaget, 2001), *Webkommunikasjon* (Høyskoleforlaget 2006), Slik skriver du for nett (Kommunikasjonsforlaget, 2010), Fra Triggerord til Hashtag (Høyskoleforlaget 2011), Sjangerskriving for digitale kanaler (Cappelen, 2013), Markedsføring og kommunikasjon på nett (Cappelen Damm, 2017, revidert i 2020), og Digital markedsføring og kommunikasjon med KI (Cappelen Damm 2025).

Hun står også bak et hundretalls artikler på forskjellige nettmagasiner og på sin fagblogg, Ninafuru.no

## Referanser
A-91

**A-91** er en russisk bullpup-automatrifle utviklet av KBP.

Riflen har en integrert 40 mm granatkaster montert under løpet. På visse eldre modeller var denne montert oppå løpet. Den er lik den russiske OC-14 Groza automatriflen.

## Eksterne lenker
* Modern Firearms – A91 Assault Rifle
VM i fotball for kvinner 1999 kvalifisering UEFA klasse B

Kvalifiseringen til klasse A i UEFA-kvalifiseringene i anledning av den europeiske delen av kvalifiseringen til VM i fotball for kvinner 1999 ble arrangert mellom 16. august 1997 og 11. oktober 1998. Ettersom dette var klasse B, kunne ingen av lagene kvalifisere seg til VM, men dersom de kvalifiserte seg til klasse A, kunne de være med på kvalifiseringen til EM i 2001.

Ettersom det var første gangen det ble spilt kvalifisering til VM, var det også første gang klasse B møttes til opprykkskamper. Tidligere hadde klasse B bare møttes i anledning kvalifiseringene til EM vært avgjørende.

## Gruppespill

### Gruppe 5

Skottland vant på flere scorede mål.

### Gruppe 6

### Gruppe 7

Georgia trakk seg etter to kamper (0-11 mot Jugoslavia og 0-1 mot Tyrkia). Disse resultatene ble strøket.

### Gruppe 8

## Kvalifiseringsspill
England, Spania, Belgia og Sveits kom sist i sine grupper, og spilte kvalifiseringskamper mot de fire tabellvinnerne.

England fortsetter i klasse A.

Spania fortsetter i klasse A.

Jugoslavia rykker opp til klasse A. Belgia rykker ned til klasse B.

Sveits fortsetter i klasse A.

## Eksterne lenker

* Taballer og resultater ved RSSSF.com
Valg 2007

**Valg 2007** kan vise til:
  
* Kommunestyre- og fylkestingsvalget 2007, et riksdekkende lokalvalg i Norge som fant sted mandag den 10. september der det ble valgt representanter til kommunestyrer og fylkesting for valgperioden 2007–2011.
* Alltingsvalget 2007, et parlamentsvalg på Island som fant sted lørdag den 12. mai 2007. 
* Folketingsvalget 2007, det 66. folketingsvalget i Danmark som fant sted tirsdag den 13. november 2007.
Kea

**Kea** (gresk: Κέα) er en gresk øy i øygruppen Kykladene i Egeerhavet. Den het **Keos** i antikken, men har også vært omtalt som Gia eller Tzia (gresk: Τζια), på latin Ceos. Den er en del av den regionale enheten Kea-Kythnos og øyas hovedstad, Ioulis, ligger høyt oppe i innlandet som beskyttelse mot tidligere tiders pirater. Andre betydelig landsbyer på Kia er havnebyen Korissia og fiskelandsbyen Vourkari. Etter å ha lidd under avbefolkning i mange tiår har øya blitt oppdaget av mange i Athen som et egnet lokalisering i helgene og båtturer. Befolkningen var på rundt 17 000 i 1907, men er i dag på 2 455 (2011).

## Geografi

Kea er den øya i Kykladene som ligger nærmest Attika, rundt en 1 time med ferge fra Lavrio, og er rundt 20&nbsp;km fra Kapp Sounio foruten 60&nbsp;km sørøst for Athen. Det klima er tørr og dens terreng er fjellrikt og berglendt. Kea er 19&nbsp;km lang fra nord til sør og 9&nbsp;km bred fra vest til øst. Den areal er 129&nbsp;km² og det høyeste punktet er 560 meter over havnivået.

Kommunen Kea omfatter også øya Makronisos i nordvest.

## Historie

Det er lokalisert en bronsealderbosetning på et sted som i dag kalles Ayia Irini. Kulturen nådde høyden på slutten av minoisk og tidlig mykensk tid (1600-1400 f.Kr.).

I løpet av klassisk tid var Kea (Keos) bostedet til poeten Simonides og hans nevø Bakkylides, også lyrisk poet. I tillegg bodde også sofisten Prodikos og av legen Erasistratos. Øyboerne var kjente for å ofre til Hundestjernen (Sirius) og til guden Zevs for å gi dem kjølige havbris mens de ventet på framtoningen av stjernen om sommeren; om stjernen steg klart fram ville de gi god skjebne, men om den var skoddet eller sløret, da varslet det om sykdom og pest. Mynter fra øya på 200-tallet f.Kr. har avbildning av hunder eller stjerner med stråler, noe som indikerer viktigheten av Sirius.

I løpet av den bysantinske tiden ble det bygd mange kirker og øyas framgang økte. Kea forble bysantinsk fram til 1204 da den ble erobret av republikken Venezia i kjølvannet av ødeleggelsene fra det fjerde korstog. Den ble gjenerobret av bysantinerne under hærføreren Ikarios (Licario) i 1278. I 1296 ble den gjenerobret av venetianerne som bygde en festning på den antikke akropolis i Ioulis.

I 1527 ble Kea erobret fra venetianerne av osmanske tyrkere, og forble osmansk fram til Kea rev seg løs fra den osmanske undertrykkelsen etter den greske uavhengighetskrigen som begynte i 1821.

HMHS «Britannic», det største skipet som sank under den første verdenskrig, søsterskipet til RMS «Titanic», sank utenfor Kea i 1916.

## Samfunn
* Khavouna
* Ellinika Kea
* Kato Meria
* Ioulis
* Kea by
* Korissia
* Koundouros
* Otzias
* Pisses
* Vourkari

## Referanser


## Eksterne lenker
* 
* En reiseguide fra 1885 til Keos (Zea) (PDF), utdrag fra James Theodore Bents *The Cyclades, or Life among the Insular Greeks*
Rwandas herrelandslag i fotball

**Rwandas herrelandslag i fotball** er det nasjonale fotballaget i Rwanda, og dette landslaget blir administrert av Fédération Rwandaise de Football Amateur. Rwanda har aldri kvalifisert seg for et VM-sluttspill, men klarte for første gang i 2004 å kvalifisere seg for Afrikamesterskapet i fotball. Treneren for laget er den kroatiske Branko Tucak. Han tok over laget i 2008. Rwanda vant i 1998 CECAFA Cup. I 2003, 2005, og 2007 tok de sølv i samme turnering, mens de i 2001, 2002 og 2006 tok bronse.

Olivier Karekezi, som i 2008 og 2009 spilte for Hamarkameratene, er kaptein og fast inventar på Rwandas landslag.

## Eksterne lenker
* FIFA.com – Rwandas profil
Fylkesvei 6486

**Fylkesvei 6486 (Fv6486)** går mellom Solem og Vollen i Orkland kommune.

Før Trøndelag fylke ble opprettet 1. januar 2018 hadde veien betegnelsen fylkesvei 464 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
* Kartverkets norgeskart
*
Overtrykkshall

En **overtrykkshall** er en hall som har pneumatisk bæring. Det vil si at taket, gjerne bestående av PVC-duk, holdes oppe av et permanent overtrykk inne i hallen.

Eksempler på overtrykkshaller i Norge er Abrahallen i Malvik utenfor Trondheim som var overtrykkshall 1996–2011, og Raufosshallen. Begge disse er bygget primært for fotball.

## Eksterne lenker
*
Nokia 1100

**Nokia 1100** er en enkel GSM mobiltelefon fra Nokia med en 96 x 65 ensfarget skjerm. Telefonen er tilpasset for de som ikke har flere behov enn å ringe, sende SMS, ha alarmklokke etc.

Over 200 millioner Nokia 1100 mobiltelefoner har blitt solgt siden utgivelsesdatoen i 2003. Mobiltelefonen var på et tidspunkt den mest solgte elektronikken i sitt slag foran PlayStation 2, som har solgt 125 millioner eksemplarer av det produktet. 

## Referanser


## Eksterne lenker
* 
* Nokia 1100 hos Nokia.com
Arbeid og dager

***Arbeid og dager*** (gammelgresk  / *Érga kaì hêmérai*; latin *Opera et Dies*) er et bredt gresk dikt på 800 vers, skrevet av Hesiod ca. 700 f.Kr. 

Diktet har et hovedbudskap: at arbeidet er menneskets lodd, og at den som er villig til å arbeide, vil greie seg. Budskapet har blitt sett i lys av datidens agrarkrise på det greske fastlandet, som førte til en bølge av greske koloniseringsfremstøt. Diktet gjentar også historien om Prometheus, tidligere skrevet i *[[Theogonien]]*, og ranet av ilden fra gudene; og om straffen: Pandoras krukke. Videre skildres tanken om menneskehetens fem tidsaldre, og det gis råd om et ærlig og nøysomt liv. Dikteren anbefaler ærlig arbeid, angriper latskap og fordømmer urette dommer. 

Diktet skildrer også gudenes verden, og hvordan de udødelige våker over jorden, og forarges over urett. Den første omtalen av stjerna Sirius (gresk Σείριος (Seirios, «lysende» eller «brennende») finnes også her.

## Nordiske oversettelser
* Hesiod, *Theogonien; Arbeid og Dager; Skjoldet,* gjendiktet av Aslak Rostad. Gyldendal Norsk Forlag 2014. ISBN 978-82-05-44660-1
* Hesiodos: *Theogonin och Verk och dagar*; tolkade av Ingvar Björkeson; inledning och kommentar av Sture Linnér. [Parallell gresk og svensk tekst].  Stockholm 2003: Natur och Kultur. ISBN 91-27-09678-5
* Hesiod: *Theogonien; Værker og dage; Skjoldet*; ved Lene Andersen. Klassikerforeningens kildehæfter 1999. ISBN 87-89504-31-3 

## Eksterne lenker

* Hesiod, the Homeric Hymns and Homerica, WORKS AND DAYS – Online Medieval and Classical Library Release #8
Nokia 1110

**Nokia 1110** og **Nokia 1110i** er GSM mobiltelefoner produsert og solgt av Nokia. Nokia 1110 kom i butikkene i 2005, og Nokia 1110i ble lansert i 2006. Begge telefonene er rettet mot lite erfarne mobiltelefonbrukere. Nokia menere at Nokia 1110i har fordelen ved at den er lett og bruke samtidig som den er billig.

## Referanser


## Eksterne lenker
* Manufacturer link Nokia 1110 hos Nokia.com
Fylkesvei 6576

**Fylkesvei 6576 (Fv6576)** går mellom Hovinsgjerde og Krokstad i Melhus kommune.

Før Trøndelag fylke ble opprettet 1. januar 2018 hadde veien betegnelsen fylkesvei 671 (Sør-Trøndelag).

## Kommuner og knutepunkter

*Endepunkt Krokstadlykkja

## Eksterne lenker
* Vegvesenets vegkart 
*
Eustaquio de Escandón y Barrón

**Eustaquio de Escandón y Barrón** (født 1862 i Mexico by, død 1933) var en mexicansk polospiller som deltok i de olympiske leker 1900 i Paris.

De Escandón y Barrón var med på det blandede laget som kom på tredjeplass i poloturneringen bak to blandede britisk-amerikanske lag under OL 1900 i Paris. Det var første gang polo var med som olympisk sport og fem lag deltok i poloturneringen. Laget
spilte kun en kamp, semifinalen, som de tapte 0-8 til det britisk-amerikanske laget *BLO Polo Club Rugby*, som siden tapte finalen mot *Foxhunters Hurlingham*. Det ble ikke spilt noen kamp om tredjeplassen og begge de tapende semifinalistene har senere blitt tildelt bronsemedaljer. Spillerne på laget var Guillermo Hayden Wright fra USA og de tre brødrene Manuel, Pablo og Eustaquio de Escandón y Barrón.

## OL-medaljer
* 1900  Paris -  Bronse i polo  Blandet lag (ZZX)

## Referanser


## Eksterne lenker
*
Barrett Firearms Company

**Barrett Firearms Company** er en amerikansk våpenprodusent og våpendesigner.

Selskapet ble stiftet i 1982 av Ronnie Barrett utelukkende for å utvikle geværer i kaliber 12,7 x 99 mm NATO. Han begynte å jobbe med dette tidlig på 1980-tallet, og de første prototypene var klare i 1982, herav navnet Barrett M82 som var den første riflen.  Den første salgssuksessen var rundt 100 våpen til den svenske hæren i 1989.  Den amerikanske hæren og marinekorpset kjøpte inn et betydelig antall våpen før Gulfkrigen i 1990, og siden er Barrett-våpen solgt til mer enn 30 land.

## Produkter
*Barret M82/M107
*Barrett M90
*Barrett M95
*Barrett M98
*Barrett M98B
*Barrett M99
*Barrett XM109
*Barrett M468
*Barrett XM500

## Eksterne lenker
*
Skarvanes

**Skarvanes** (, dansk: *Skarvanæs*) er en bygd på Sandoy, en av Færøyene. Skarvanes ligger i Húsavíkar kommuna. 1. januar 2010 hadde Skarvanes 6 innbyggere, mot 7 i 1985. Bygda er første gang nevnt skriftlig i 1404. Bygda var en av de beste plassene for korndyrking i øyriket, men fraflytningen har tatt til.

Fra Skarvanes er det god utsikt til Stóra og Lítla Dímun. Mange av husene benyttes som sommerhus.

Díðrikur á Skarvanesi bodde på Skarvanes (derav navnet), men var født på Stóra Dímun.

## Referanser


## Eksterne lenker
* 
* Skarvanes på *faroeislands.dk*
Fylkesvei 6500

**Fylkesvei 6500 (Fv6500)** går mellom Blakstad og Hulluvoll i Orkland kommune.

Før Trøndelag fylke ble opprettet 1. januar 2018 hadde veien betegnelsen fylkesvei 489 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Sverige under Sommer-OL 1900

**Sverige under Sommer-OL 1900**. Ti sportsutøvere fra Sverige, alle menn, deltok i fire sporter under de andre olympiske leker 1900 i Paris. Sverige kom på delt tjuendeplass med en bronsemedalje. Sverige var i union med Norge, men begge landenes resultater teller for seg. 

## Medaljer

Det ble ikke delt ut gull, sølv og bronsemedaljer under Sommer-OL 1900 i Paris. Det var først under Sommer-OL 1904 det ble utdelt medaljer til de tre beste, men IOC har med tilbakevirkende kraft besluttet at medaljefordelingen også gjelder for de olympiske leker 1896 i Athen og 1900 i Paris

## Medaljevinnerne

* Tre svensker var med på det svensk-danske laget som ble olympiske mestere i tautrekking; August Nilsson, Gustaf Söderström og Karl Gustaf Staaf. Gullmedaljen er ikke med i denne statistikken men under blandede lag.
Böhmen under Sommer-OL 1900

**Böhmen under sommer-OL 1900**. Sju sportsutøvere fra Böhmen, seks menn og en kvinne, deltok i fire sporter under de andre olympiske leker 1900 i Paris. Böhmen kom på nittendeplass med medaljefordelingen en sølv- og en bronsemedalje. OL-troppen besto av en turner, en syklist, en tennisspiller og fire friidrettsutøvere.

## Medaljer

Det ble ikke delt ut gull, sølv og bronsemedaljer under sommer-OL 1900 i Paris. Det var først under sommer-OL 1904 det ble utdelt medaljer til de tre beste, men IOC har med tilbakevirkende kraft besluttet at medaljefordelingen også gjelder for de olympiske leker 1896 i Athen og 1900 i Paris

## Medaljevinnerne

* Hedwiga Rosenbaumová vant også en bronsemedalje i tennis mixeddouble sammen med Archibald Warden fra Storbritannia. Medaljen er ikke med i denne statistikken men under blandede lag.

## Eksterne lenker
* OL-resultater på Sports-reference.com
Carabus irregularis

* *C. i. irregularis* 
* *C. i. montandoni* 
* *C. i. ramanus* 

 

***Carabus irregularis*** er en av billene i delgruppen (underfamilien) jordløpere i familiegruppen løpebiller.   Systematikken følger Carabidae of the World.

## Utbredelse
*Carabus irregularis* finnes i Mellom-Europa. Finnes ikke i Norge.

## Utseende
*Carabus irregularis* er mellom 19-30&nbsp;mm lang. Fargen er mørk kobber eller noe grønn. Slekten *Carabus* er slekten med de «ekte jordløperne».  Beina er lange løpebein, kroppen er elegant bygd. Dekkvingene mangler lengdestrimler, men kan har rekker av dype, markerte groper.  Antennens tredje og fjerde ledd med en lang børste/børster i spissen, mens leddene ellers er bare (nakne)  og helt uten fine korte hår. (Krever forstørrelse for å se). 

## Levevis
*Carabus irregularis* er vanligvis nattaktiv og lever som predator på andre dyr.  De voksne sees fra juni og helt til utpå høsten i september. De overvintrer som voksen (imago), nedgravd i et hulrom under en stein eller en rot.

Larvene er mørke og opptil 30&nbsp;mm lange. De lever som predatorer, skjult i øverste laget av jorden.

Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.  

## Referanser


## Eksterne lenker
* 
* ''Carabus irregularis'' - BILDE - Photo catalog of the Central European Carabidae
* ''Carabus irregularis'' – Database Carabidae of the World – engelskspråklig
* ''Carabus irregularis'' - Fauna Europaea - engelskspråklig
* Norsk Entomologisk forening